Odločba Komisije

z dne 9. julija 1997

o skupnem tehničnem predpisu za priključitvene zahteve za aplikacije generičnega dostopovnega profila (GAP) terminalske opreme za digitalne izpopolnjene brezvrvične telekomunikacije (DECT),

(Besedilo velja za EGP)

(97/525/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/263/EGS z dne 29. aprila 1991 o približevanju zakonodaje držav članic glede telekomunikacijske terminalske opreme, vključno z medsebojnim priznavanjem njene skladnosti [1], kot jo spreminja Direktiva 93/68/EGS [2] in zlasti druga alinea člena 6(2) te direktive,

ker je Komisija sprejela ukrep za opredelitev tipa terminalske opreme, za katero je potreben skupni tehnični predpis, in ustrezno mnenje o področju uporabe;

ker je treba sprejeti ustrezne usklajene standarde ali dele standardov za izvajanje bistvenih zahtev, ki jih je treba spremeniti v skupne tehnične predpise;

ker je treba za zagotovitev kontinuitete dostopa na trge za proizvajalce sprejeti prehodne določbe glede opreme, odobrene z odločbo Komisije 95/525/ES [3];

ker se mora odločba 95/525/ES razveljaviti od konca prehodnega obdobja;

ker je skupni tehnični predpis, sprejet s to odločbo, v skladu z mnenjem Odbora za odobritev terminalske opreme (ACTE),

SPREJELA NASLEDNJO ODLOČBO:

Člen 1

1. Ta odločba se uporablja za radijsko terminalsko opremo digitalnih izpopolnjenih brezvrvičnih telekomunikacij (DECT), ki deluje v frekvenčnem pasu 1880 MHz do 1900 MHz, je namenjena neposredni ali posredni povezavi z javnim telekomunikacijskim omrežjem in sodi v sklop usklajenega standarda, opredeljenega v členu 2(1).

2. Ta odločba vzpostavlja skupni tehnični predpis, ki ureja zahteve glede aplikacij generičnega dostopovnega profila (GAP) za terminalsko opremo iz odstavka 1.

Člen 2

1. Skupni tehnični predpis obsega usklajeni standard, ki ga pripravi ustrezni standardizacijski organ za izvajanje temeljnih zahtev iz člena 4(d), (e) in (f) direktive 91/263/EGS. Sklicevanje na standard je navedeno v Prilogi.

2. Terminalska oprema, ki jo zajema ta odločba, mora biti skladna s skupnim tehničnim predpisom iz odstavka 1, izpolnjevati bistvene zahteve iz člena 4(a) in (b) direktive 91/263/EGS in izpolnjevati zahteve vseh drugih direktiv, ki se uporabljajo, zlasti direktiv Sveta 73/23/EGS [4] in 89/336/EGS [5].

Člen 3

Priglašeni organi, pristojni za izvajanje postopkov iz člena 9 direktive 91/263/EGS, morajo za terminalsko opremo, ki jo obravnava člen 1(1) te odločbe, uporabiti ali zagotoviti uporabo usklajenega standarda iz člena 2(1) najkasneje v šestih mesecih po obvestilu o tej odločbi.

Člen 4

1. Odločba 95/525/ES se razveljavi šest mesecev po obvestilu o tej odločbi.

2. Terminalska oprema, odobrena z odločbo 95/525/ES, se lahko še naprej daje v promet in preda v obratovanje, pod pogojem, da takšna odobritev ni dodeljena kasneje kot šest mesecev po obvestilu o tej odločbi.

Člen 5

Ta odločba je naslovljena na države članice.

V Bruslju, 9. julija 1997

Za Komisijo

Martin Bangemann

Član Komisije

[1] UL L 128, 23.5.1991, str. 1.

[2] UL L 220, 31.8.1993, str. 1.

[3] UL L 300, 13.12.1995, str. 35.

[4] UL L 77, 26.3.1973, str. 29.

[5] UL L 139, 23.5.1989, str. 19.

--------------------------------------------------

PRILOGA

Sklicevanje na veljavni usklajeni standard

Usklajeni standard iz člena 2 odločbe je:

Radio equipment and systems (radijska oprema in sistemi) (RES); digital enhanced cordless telecommunications (DECT); general terminal attachment requirements; telephony applications (digitalne izpopolnjene brezvrvične telekomunikacije (DECT); splošne priključitvene zahteve; telefonske aplikacije)

ETSI

Evropski institut za telekomunikacijske standarde

Sekretariat ETSI

TBR 22 – januar 1997

(pri čemer je izključen predgovor)

Dodatne informacije

Evropski institut za telekomunikacijske standarde je priznan v skladu z direktivo Sveta 83/189/EGS [1].

Zgoraj omenjeni usklajeni standard je bil pripravljen v skladu z mandatom, izdanim skladno z ustreznimi postopki direktive Sveta 83/189/EGS.

Celotno besedilo zgoraj omenjenega usklajenega standarda je dosegljivo pri:

Evropski institut za telekomunikacijske standarde, 650 Route des Lucioles, F-06921 Sophia Antipolis Cedex. | Komisija Evropskih skupnosti DG XIII/A/2 – (BU 31 1/7) Rue de la Loi/Wetstraat 200, B-1049 Bruselj |

[1] UL L 109, 26.4.1983, str. 8.

--------------------------------------------------